PROGRAMLEDERE: Den amerikanske skuespilleren Matt LeBlanc og den engelske motorsportjournalisten Chris Harris er programlederne i den nye sesongen av Top Gear. Denne uken har teamet vært i Norge for innspilling. Foto: BBC

Politiet tilbakekaller Top Gears tillatelse etter målinger over 200 km/t

Det britiske bilprogrammet Top Gear fikk tillatelse til å kjøre i 140 km/t i Møre og Romsdal. Nå viser det seg at fartsmålinger langt over 200 km/t ble gjort i timene programmet hadde innspilling.

Eirik Tufteland Kroken

Oppdatert 23. juni 2017

Artikkelen er over tre år gammel

Politiet i Møre og Romsdal tilbakekaller tillatelsen som «Top Gear» har fått til å kjøre maksimalt 140 km/t på Atlanterhavsveien.

Imens det kjente bilprogrammet med blant andre Matt leBlanc, kjent som Joey i Friends, som programleder gjorde innspillinger, målte Statens vegvesen råkjøring i over 200 km/t.

Politiet har satt i gang etterforskning og har så langt ikke fastslått hvem som kjørte for fort. Det var TV 2 som først omtalte saken.

Ifølge kanalen var en av målingene så høy som 244 km/t.

I en pressemelding opplyser politiet at Statens vegvesen tok kontakt og fortalte om farsmålinger på Rv. 64 Atlanterhavsvegen på Eldhusøya og i bunnen av Atlanterhavstunnelen. Målingene er gjort i perioden fra 19. til 22. juni 2017 og viser betydelige hastighetsovertredelser på over 200 km/t.

Målingen er gjort med en såkalt induktiv sløyfe, som er sensorer som ligger fast i veibanen. Det gikk to timer mellom de to målingene, opplyser Statens vegvesen til TV2.

Programlederne var ikke i området

Derfor er de ikke bekreftet hvem som ble målt i for høy hastighet. Top Gear-produksjonen hadde tillatelse til å stenge veien 12 minutter av gangen.

«Det lokale politiet i Norge har kontaktet oss om et påstått trafikkovertredelse som skal ha skjedd forrige onsdag i Atlanterhavstunnelen. Ettersom vi filmet i området på denne tiden, samarbeider vi med politiet» skriver kommunikasjonssjefen i BBC Philip Fleming i en uttalelse.

Han understreker at hverken Matt leBlanc eller Chris Harris var sammen med produksjonsteamet, eller i området, da overtredelsen skal ha skjedd.

Publisert: 23.06.17 kl. 15:21 Oppdatert: 23.06.17 kl. 17:43

Mer om Politiet